Vesti online / Vesti / Svet / Sirija će goreti: Pretnja koja ledi krv u žilama\nJezive posledice hemijskog napada: Stradalo najmanje 80 ljudi\nPobunjenici su pozvali svoje pristalice da "zapale frontove", preneo je AFP.\n- Pozivamo sve borce Šama (Sirije) da zapale frontove - navela je u saopštenju na sajtu alijansa Tahrir el Šam.\nIstovremeno, Savet bezbednosti UN predložio je projekat rezolucije zbog korišćenja hemijskog naoružanja u Idlibu, a u pitanju je zajednička rezolucija SAD, Francuske i Velike Britanije.\nTakođe, rusko Ministarstvo odbrane saopštilo je da je sirijska avijacija bombarodvala skladište oružja u blizini mesta Kan Šeihun, u kome se nalazilo hemijsko oružje koje se prevozilo u Irak.\nPodsećamo, kako je saopštila Nacionalna koalicija opozicionih i revolucionarnih snaga Sirije, najmanje 80 ljudi je poginulo, a više od 200 ranjeno u utorak u severozapadnoj provinciji Idlib. Odgovornost za napad, prema navodima, leži na sirijskoj vojsci, dok je Damask krivicu prebacio na teroriste.\n* Hitan razgovor Putina i Erdogana: Hemijski napad ugrozio nedužne u Idlibu\nSVET "Alepo je oslobođen, na redu su Palmira i Idlib"


Alarmantan broj zaraženih: Epidemija HIV-a u Evropi\nHome / Magazin / Alarmantan broj zaraženih: Epidemija HIV-a u Evropi\nSkoro 160.000 ljudi zaraženo je HIV-om u 53 evropske zemlje u prethodnih godinu dana, što je najviša stopa ikada zabilježena.\nEpidemija HIV-a u Evropi prethodne godine dostigla je najveći nivo! Prošle godine je skoro 160.000 ljudi u 53 evropske zemlje zaraženo virusom HIV-a, koji izaziva sidu, navodi se u izveštaju Svetske zdravstvene organizacije i Evropskog centra za prevenciju i kontrolu bolesti.\nTokom prethodne decenije, stopa novozaraženih HIV-om skočila je na 52 odsto, što je za 12 odsto više nego 2007. godine. Istok Evrope je najkritičniji i odatle dolazi čak 80 odsto novih slučajeva.\n“Ovo je najveći broj slučajeva zabeleženih u jednoj godini. Ako se ovakav trend nastavi, nećemo moći ni da pretpostavimo koliki će biti broj zaraženih do 2030. godine“, kaže Suzana Jakab, generalna direktorka SZO za Evropu.\nEpidemija virusa HIV-a je u porastu u Istočnoj Evropi, gde se beleži i porast narkomanije, a manjak kampanja koje bi pomogle da se stanovništvo edukuje o HIV-u i sudu.\nMnogi pacijenti nose HIV godinama dok ne shvate da su zaraženi, što čini infekciju težom i povećava rizik od prenošenja na druge. Što se pre otkrije virus, to se pre može početi sa terapijom i poboljšati šanse za dug i zdrav život.\nU svetu trenutno živi 37 miliona ljudi sa virusom HIV-a, a najpogođenija je Afrika, u kojoj je ograničen pristup testovima, kontracepciji i terapiji. Što se Evrope tiče jedan od novozaraženih virusom HIV-a ima preko 50 godina.


Nejmar hoće da se vrati u Barselonu!? – Sport\nNejmar pitao igrače Barse da ga prime nazad!\nZbog toga su lokalni mediji počeli da spekulišu da je nesrećan u Francuskoj, da bi nove informacije izneo katalonski „Sport“, dnevnik blizak ’Blaugrani’. Prema pisanjima katalonskih medija, 25-godišnji napadač je tokom nedavne posete Barseloni pitao bivše saigrače da li bi ga primili nazad.\nOn je u društvu sina Davida Luke razgovarao sa Lionelom Mesijem, Luisom Suaresom i Pikeom, navodno pokušavajući da „ispipa teren“ za povratak.\nMeđunarodni fudbalBarselona, fudbal, nejmar, povratak\nSK tipovi za klađenje – 11novembar 2017


UVOD U BIZNIS: Budžet za 2011. - Nira Press\nPočetna » UVOD U BIZNIS: Budžet za 2011.\nSkupština je 12. novembra 2010. godine usvojila budžet za 2011. godinu pri prvom čitanju. Državni budžet će iznositi 13,25 milijardi evra. Budžet će u narednoj godini, u odnosu na ovu, biti veći za 665 miliona evra, odnosno za 5,3 procenta. Ministarstvo finansija u narednoj godini planira inflaciju od 3,7 odsto i deficit u budžetu od 2,5 procenata, dok bi rast BDP iznosio 3,6 procenata, uz povećanje izvoza i stabilizaciju unutrašnje potrošnje.\nPrethodna informacija se, naravno, ne odnosi ni na Srbiju ni na srpski budžet. Gotovo da i ne pamtimo kada je srpski budžet usvajan „pri prvom čitanju”, pa još u prvoj polovini novembra! Ova informacija odnosi se na Bugarsku, čija je skupština već usvojila budžet za 2011. godinu. Iako smo susedne zemlje, imamo čak i približan broj stanovnika, razlike među nama su sve veće u mnogo čemu. Ne samo u tome što su oni članovi Evropske unije…\nSa našim budžetom će i ove godine, kao i više puta do sada, biti dosta problema. Na primer, čeka se odobrenje šeste revizije aranžmana koji imamo sa Međunarodnim monetarnim fondom a pošto je najavljeno da će budžet ući u Skupštinu do 15. decembra, to znači da će se opet, sve gotovo do novogodišnjeg slavlja, čekati na novi budžet.\nKoliki će biti državni budžet za 2011. godinu? Prema prvim nezvaničnim spekulacijama, zahtevi svih korisnika budžeta za trošenjem u narednoj godini iznose oko 900 milijardi dinara, što je za oko 150 milijardi dinara više od onoga što je prihvatljivo za MMF. Ministarstvo finansija je, kako se poluzvanično saznaje, odmah sa dnevnog reda skinulo sve predloge za nagrade i bonuse zaposlenima, koje je predložilo gotovo svako ministarstvo i državna institucija.\nUkoliko se budžet za 2011. godinu bude približio sumi od 900 milijardi dinara, biće to povećanje za oko 80 odsto u odnosu na, na primer, 2006. godinu. Kratko podsećanje na stalno povećanje budžeta, iz godine u godinu, pokazuje da je, na primer, srpski budžet u 2006. godini iznosio oko 500 milijardi dinara, za 2007. godinu je iznosio oko 600 milijardi dinara, u 2008. godini je uvećan na oko 690 milijardi dinara, u 2009. godini je državni budžet povećan na 750 milijardi dinara i u ovoj godini je povećan na oko 765 milijardi dinara.\nUvećavan za predviđeni procenat rasta inflacije u narednoj godini i za procenat rasta bruto domaćeg proizvoda, državni budžet je, razume se, uvek išao ispred inflacije. Tako je, na primer, zbirno posmatrano za period od 2006. do ove godine, inflacija u Srbiji ukupno iznosila oko 42 procenta (inflacija je 2006. godine iznosila 6,6 odsto, u 2007. godini dostigla je 10,1 odsto, u 2008. godini 8,6 odsto, u 2009. godini 7,5 odsto i ove godine se procenjuje na oko devet odsto). Tačno toliko je, u skladu sa inflacijom, uvećan i devizni kurs dinara. Dok je sredinom 2006. devizni kurs dinara iznosio 78 dinara za evro, sredinom ovog novembra je dostigao oko 108 dinara za evro, što je porast od oko 40 odsto.\nDa se takvo usklađivanje sa rastom cena primenilo i na budžet, to bi značilo da bi budžet za 2011. godinu trebalo da iznosi oko 700 milijardi dinara, odnosno da bude veći za oko 40 odsto u odnosu na nivo sredstava u državnoj kasi iz 2006. godine. Međutim, kako takve proporcije uvećanja nikome ne odgovaraju, teško je verovati da će se bilo ko od korisnika odreći zahvatanja iz budžeta. Ostaje nam jedino nada da MMF neće prihvatiti da srpski budžet naredne godine iznosi 900 milijardi dinara. A oni u Vladi koji nisu baš voljni da ih kontroliše i sputava MMF, treba da se strpe samo do maja 2011.godinekadaseovajdugiaranžman završava. A posle toga – živeli rebalansi!


Vučić kritikovao EU: “Otvoreni Balkan” je historijska prilika za regiju – Haber.ba\nVučić kritikovao EU: “Otvoreni Balkan” je historijska prilika za regiju\nAleksandar Vučić, predsjednik Srbije ocijenio je u nedjelju da, u okolnostima kada Evropska unija (EU) nema jasnu strategiju prema zapadnom Balkanu, regionalna inicijativa “Otvoreni Balkan” predstavlja veliku priliku, nadu i obavezu za tri države da same kreiraju bolju i drugačiju budućnost.\nAleksandar Vučić - Screenshot\nU autorskom tekstu za beogradski list “Politika” Vučić je, u povodu projekta regionalne saradnje koji obuhvata Srbiju, Sjevernu Makedoniju i Albaniju, istakao kako je to prvi put da se na Balkanu pokrene nešto što je dobro za cijelu regiju, ocijenivši da su sporazumi potpisani ranije ove sedmice u Skoplju “historijski” te da će “historijski biti i njihovi rezultati”, prenosi Hina.\n“Mini Shengen” preimenovan u “Otvoreni Balkan”\nSrbija, Sjeverna Makedonija i Albanija potpisale su u četvrtak sporazume čiji je cilj olakšati trgovinu u regiji, stvoriti jedinstveno tržište rada i međusobnu pomoć u vanrednim situacijama, a regionalna inicijativa, ranije nazvana “mini Shengen”, službeno je preimenovana u “Otvoreni Balkan” (Open Balkan).\n“Evropa nas želi onoliko koliko je potrebno da ne pravimo probleme, nerijetko rastrzana unutarnjim razlikama”, ocijenio je u tekstu Vučić, istakavši da u Briselu ne postoji “potpuno jasna strategija prema zapadnom Balkanu, ali i drugim evropskim teritorijima koju ne pripadaju EU”.\nCilj inicijative “Otvoreni Balkan”\nVučić je, ukazujući na cilj i namjere inicijative “Otvoreni Balkan”, naveo kako su i osnivači EU-a “znali da mogu prevladati tešku historiju samo ako se počnu povezivati preko ekonomije”, te da su u tome doživljavali protivljenja na sve strane, ali su uspjeli.\n“Srbi, Albanci i Makedonci nisu ništa manje pametni i vrijedni od Francuza, Nijemaca, Italijana i drugih koji su kroz Zajednicu za ugalj i čelik krenuli u gradnju EU-a”, naglasio je Vučić.\nOn je naveo kako sudionici ove regionalne inicijative žele ući u Evropu, no da je Balkan bez ekonomskih barijera njihova “nasušna potreba”. prneosi 2N1“.\nTeme:Aleksandar Vučić, Balkan, EU, izdvojeno, kritike, regija


Privreda Bileće “na zeleni” pogon | Trebinje Danas\n03.03.2022. u 07:30\nBILEĆA – Povoljan geografski položaj napravio je od Bileće, male hercegovačke opštine idealno mjesto za investiranje u solarnu energiju.\nPojedini podaci pokazuju kako ova lokalna zajednica iz sunca dobija više struje nego što troši, što govori kako su privrednici prepoznali ovaj potencijal, pa ga sada koriste kao svoju prednost.\nMljekara “Pađeni” jedna je od onih koji su se odlučili da iskoriste potencijale lokacije na kojoj su njihova proizvodna postrojenja.\nU solarnu elektranu postavljenu na krovu objekta investirali su 150.000 evra uz podršku Evropske unije, koja je pokrila dio troškova i dala svoju direktnu podršku za ovu ideju.\nPlan je da paneli godišnje proizvedu oko 200.000 kilovat časova.\nDirektor Mljekare Nenad Vukoje kaže za portal Energetikars.com kako je riječ o investiciji koja treba da obezbjedi budućnost preduzeću.\n“Kriza sa električnom energijom je sve veća, pa je i ona sve skuplja. Plan nam je da nastavimo sa investicijama kako bi mogli proizvoditi na potpuno zelenoj energiji”, kaže on.\nTakva energija, dodaje Vukoje, je sve više uslov za ozbiljnu saradnju i izvoz proizvoda u Evropsku uniju.\n“Uvoznik koji posluje u EU dobija potvrdu da je proizvod napravljen iz zelene energije, gdje ga oslobađaju od taksi koje nisu male”, pojašnjava ovaj privrednik.\nPrema njegovim riječima struja koju njihova solarna elektrana proizvede se koristi u proizvodnji.\nMeđutim, s obzirom da je riječ o neupravljivom izvoru energije, prilikom manje proizvodnje ona se “posuđuje”, dok u slučaju viška ona ide u distributivnu mrežu.\n“Kada imamo viška struje ona se preuzima, a kada naši paneli ne proizvode dovoljno mi je preuzimamo sa sistema. Na kraju se to sve kompenzuje. Mislim da je to povoljna kombinacija i da će sve više zastupljena u radu onih koji budu trošili dosta struje”, ocjenjuje Vukoje.\nOnima koji planiraju investiciju u solarnu elektranu, on savjetuje da se prije svega dobro raspitaju i pripreme, kako bi ispoštovali administrativne procedure i zahtjeve koji su neophodni kod ovakvih projekata, te da se za realizaciju investicije obrate provjerenim kompanijama u ovoj oblasti.\nMljekara “Pađeni” je povjerila projektovanje i izgradnju solarne elektrane stručnom timu kompanije ETMAX, sa kojom su u svim fazama, od ideje do realizacije radili zajednički na najboljim rješenjima i sa kojima nastavljaju saradnju i u narednom periodu.


Gostovanje na Prvom Hrvatskom Ruralnom Parlamentu - Fruškogorsko-dunavski region\n»Vesti»Gostovanje na Prvom Hrvatskom Ruralnom Parlamentu\nGostovanje na Prvom Hrvatskom Ruralnom Parlamentu\nNa poziv naših ljubaznih kolega iz LAG Baranja za prisustvo na Prvom Hrvatskom Ruralnom Parlamentu, predstavnici Resursnog centra Fruškogorsko-dunavskog regiona i opštine Sremski Karlovci je boravio u Belom Manastiru i aktivno uzeo učešće u dvodnevnom radu na ovom skupu.\nRadi se o događaju nacionalnog karaktera koji je imao za cilj da okupi predstavnike lokalnih akcionih grupa iz Hrvatske i da u prijateljskoj i kolegijalnoj atmosferi razmene iskustva, ostvare kontakte i zajednički rade u okviru jednog novog formata za rad i razvoj timskog duha.\nOd prvog dana smo naišli na topao prijem od strane naših domaćina koji su uložili značajan napor u svostvu domaćina skupa i time pokazali svoj kapacitet aktivnog i organizovanog LAG-a.\nRadilo se od plenarnih sesija prvog dana sa visokim zvanicama iz hrvatskog i evropskog parlamenta, preko tematskih radionica organizovanih širom Baranje sa naglašenom komponentom Team Building. Pisac ove vesti je uživao u čarima Drave sa pogledom iz kanua, u blizini salaša na kome se nakon veslanja spremao domaći paprikaš sa ručno pravljenom testeninom. Radionicu koja je potom usledla je na engleskom jeziku vodio strani predstavnik jedne evropske međunarodne organizacije.\nCeo događaj je dobro organizovan i medijski propraćen, sa blizu 300 učesnika i predstavlja svakakouspeh za domaćine, za organizatore, ali i za Baranju, jer je koncepcija događaja omogucila promociju Baranje kao multikulturalnog prostora u kome je tradicija sačuvana i učinjen značajan napor da se ožive i danas, učine dostupnimvrednosti građene vekovima unazad.\nNama kao gostima je data mogućnost da vidimo primer dobre prakse u organizacionom i koncepcijskom smislu, da ostvarimo nove kontakte i ojačamo one koje smo već ostvarili, uz zahvalnost dobrim domaćinima koji nisu štedeli truda da nas upoznaju sa svojim kolegama i prijateljima.


Najava: Serija A, 26. kolo: Korona virus je stopirao fudbal u Italiji – mesec dana bez publike! – Kladjenje.rs\nHomeNajavaNajava: Serija A, 26. kolo: Korona virus je stopirao fudbal u Italiji – mesec dana bez publike!\n7 Marta, 2020 Vlajko Najava 0\nOvog vikenda bi konačno trebalo da se odigraju preostalih šest mečeva 26. kola italijanske Serije A u kom nas očekuje popularni “derbi Italije” – meč u kom će Juventus na svom terenu dočekati Inter. Nažalost, taj meč kao i svi ostali susreti 26. kola će biti odigran bez prisustva publike.\nParma – SPAL – 1 @ 2.06 u CircusCasino\nPrvi meč ovog kola se igra na “Enio Tardiniju” gde će fudbaleri Parme ugostiti ekipu SPAL-a. Nema nikakve sumnje da svi navijači Parme mogu da budu i više nego zadovoljni sa načinom na koji njihovi fudbaleri igraju ove sezone. Naime, Parma se trenutno nalazi na devetom mestu na tabeli i imaju četir boda manje od šestoplasiranog Napolija, ali i čak dva meča manje od izabranika Đenara Gatuza, pa treba očekivati da se ekipa sa “Enio Tardinija” do kraja šampionata bori za plasman u Ligu Evrope, što svakako niko pre početka sezone nije očekivao. U goste im dolazi SPAL koji je po svemu sudeći glavni kandidat da na kraju sezone napusti Seriju A i preseli se u Seriju B. U ovom trenutku se ekipa iz Ferare nalazi na poslednjem mestu na tabeli i imaju čak osam bodova manjka od ekipe koja se nalazi u bezbednoj zoni, pa će zaista teško do opstanka. Prednost u ovom meču dajemo domaćinu i toplo vam preporučujemo da odigrate 1 koji kladionica CircusCasino plaća sa kvotom 2.06.\nMilan – Đenova – 3+ @ 1.90 u Meridianbet\nJedan od najzanimljivijih susreta ovog kola se igra na “San Siru” gde će fudbaleri Milana pred praznim tribinama dočekati Đenovu. Svakako da smo i od jedne i od druge ekipe dosta više očekivali ove sezone, a tu pre svega mislimo na goste koji će po svemu sudeći do kraja šampionata voditi grčevitu borbu za opstanak, što je malo ko očekivao pre početka prvenstva. Što se tiče Milana, ova ekipa gotovo da nema nikakve šanse da dođe do plasmana u Ligu šampiona, a moraće da se pomuče i za plasman u drugo po kvalitetu evropsko takmičenje – Ligu Evrope, pošto se u ovom trenutku nalaze na sedmom mestu na tabeli i imaju tri boda manje od šestoplasiranog Napolija, ali i meč manje u odnosu na ovu ekipu. Đenova sa druge strane zauzima 18. poziciju na tabeli i mora se priznati da “grifoni” pružaju bolje partije u poslednjih nekoliko kola iako su u prošlom kolu doživeli poraz na svom terenu od Lacija, u jednom fenomenalnom susretu koji je završen rezultatom 3:2. Sigurno je da će i jedni i drugi ići na sva tri boda što nam može doneti dosta golova, zbog čega vam toplo preporučujemo da probate sa igrom 3+ koju kladionica Meridianbet plaća sa kvotom 1.90.\nSampdorija – Verona – 1 @ 2.72 u 1xbet\nI Sampdorija poput svog gradskog rivala ima dosta problema ove sezone i po svemu sudeći će se do kraja prvenstva boriti uza opstanak u društvu najboljih, a u ovom trenutku se nalaze na 17. mestu i imaju samo bod viška u odnosu na gradsko rivala koji se trenutno nažalost nalazi na poziciji koja sledeće sezone znači i igranje u Seriji B. U prošlom kolu je Sampa doživela katastrofalan poraz na svom terenu od Fiorentine, a taj meč je završen rezultatom 1:5. Što se tiče Verone, svakako da je ova ekipa najprijatnije iznenađenje ovog šampionata a to najbolje potvrđuje i tabela koja nam govori da se Verona nalazi na osmom mestu i da već dosta dugo ne znaju za poraz. U prošlom kolu je i ova ekipa poput Sampdorije odmarala, a pre toga su remizirali na gostovanju kod Udinezea, u meču u kom nije bilo golova, ali ni preterano prilika. Ipak, smatramo da bi novi neuspeh za Đenovljane bio previše, i ubeđeni smo da će svim raspoloživim snagama krenuti na sva tri boda na svom terenu, na kom nažalost ovog puta neće biti navijača. Ipak, i pored toga smatramo da će Sampa zabeležiti svoju sedmu pobedu u šampionatu, zbog čega vam predlažemo da odigrate 1 koji kladionica 1xbet plaća sa fantastičnom kvotom 2.72.\nUdineze – Fiorentina – 3+ @ 2.16 u Meridianbet\nI ovo je barem na papiru duel dve ekipe od kojih smo dosta više očekivali kada je ova sezona u pitanju. Naime, Udineze se trenutno nalazi na 14. mestu na tabeli, dok se njihov protivnik, ekipa Fiorentine nalazi samo poziciju iznad. “Zebre” iz Udina ne mogu da pronađu sebe od kako je legendarni Antonio Di Natale okačio kopačke o klin. Na poslednjih pet mečeva ova ekipa ne zna za poraz, a u tom periodu su doživeli dva poraza i tri remija, od kojih su sva tri došla u poslednja tri kola. U prošlom kolu je ekipa iz Udina na gostovanju kod Bolonje remizirala, a taj meč je završen rezultatom 1:1. Što se tiče Fiorentine, u ovu ekipu je uložena dosta novca proteklog leta, ali nažalost to za sada nije dalo rezultate, a čak nije pomogla ni smena trenera, iako je Jakini odmah po preuzimanju “viole” vezao nekoliko fantastičnih mečeva. Ipak, Fiorentina je u prošlom kolu uspela da remizira na svom terenu protiv favorizovanog Milana, što je svakako odličan rezultat. Što se ovog susreta tiče, deluje da bi ovo mogao da bude jedan susret sa dosta golova, zbog čega vam predlažemo da probate sa igrom 3+ koju kladionica Meridianbet plaća sa kvotom 2.16.\nJuventus – Inter – GG @ 1.81 u CircusCasino\nNajveći derbi ovog kola, a vrlo verovatno i derbi čitavog šampionata se igra u Torinu gde će fudbaleri Juventusa dočekati Inter. Utisak je da Juve ne igra onako kako smo to svi očekivali, ali niko ne može da im ospori rezultate, pošto su još uvek u igri na sva tri fronta, što je svakako najbitnije. Lacio je u međuvremenu pretekao “staru damu” na prvom mestu, ali izabranici Simonea Inzagija imaju meč manje u odnosu na Juve, pa bi izabranici Maurisija Sarija već nakon ovog kola ponovo mogli da se vrate na prvu poziciju, gde bi vrlo rado želeli da ostanu i do kraja šampionata. Nažalost, u prvom meču osmine finala Lige šampiona, Juve je poražen na gostovanju kod Liona, pa je sigurno da ih očekuje težak posao u revanšu, koji će biti odigran za desetak dana. Sa druge strane, Inter je fenomenalno započeo ovo prvenstvo, ali deluje da kako vreme prolazi tako i “neroazuri” pružaju sve slabije partije. Najbolji pokazatelj za to je i poraz od Lacija koji mu je direktan konkurent u borbi za Skudeto, a taj meč je završen rezultatom 2:1, iako su izabranici Antonija Kontea prvi došli do vođstva u tom susretu. Ne treba zaboraviti ni da je Inter bez većih problema stigao do osmine finala Liga Evrope gde milanski gigant takođe ima velike ambicije. Što se ovog susreta tiče, najbolje je da izbegnete konačan ishod već se da se fokusirate na golove, kojih bi trebalo da bude na obe strane, zbog čega vam preporučujemo da probate sa igrom GG koju kladionica CircusCasino plaća sa kvotom 1.81.\nSasuolo – Breša – 3+ @ 1.68 u Meridianbet\nPoslednji meč 26. kola italijanske Serije A se igra u Ređo Emiliji gde će fudbaleri Sasuola dočekati Brešu. Po starom dobrom običaju Sasuolo se nalazi tu negde na sredini tabele, preciznije na 12. mestu i ne treba zaista očekivati da ova ekipa ima bilo kakve problema kada je u pitanju opstanak u Seriji A, pošto u ovom trenutku imaju čak sedam bodova viška u odnosu na ekipu koja će na kraju šampionata ispasti u niži rang. U prošlom kolu je Sasuolo na svom terenu poražen od Parme, a taj meč je završen rezultatom 0:1. U goste im dolazi Breša, koja je kako sada stvari stoje uz SPAL najobziljniji kandidat da na kraju sezone napusti najkvalitetniji rang italijanskog fudbala. U ovom trenutku se Breša nalazi na 19. poziciji a do sada su uspeli da osvoje samo šesnaest bodova što je zaista premalo. U prošlom kolu je Breša na svom terenu doživela poraz od Napolija, iako su na poluvremenu vodili sa 1:0. I pre toga je ova simpatična ekipa pružila solidan otpor favorizovanom Juventusu, ali su nažalost i taj meč izgubili. Svakako da je domaćin veliki favorit u ovom susreteu, ali nismo baš sigurni ni da će gost tako lako predati, a sve to nam može doneti dosta uzbuđenja, ali i golova zbog čega vam preporučujemo da probate sa igrom 3+ koju kladionica Meridianbet plaća sa kvotom 1.68.\nTiket dana (subota, 07.03.2020)\nDerbi dana: Liverpul – Barselona: Može li domaćin do čuda na Enfildu?\n7 Maja, 2019 Vlajko Derbi dana 0\nU utorak je na programu revanš meč polufinala Lige šampiona u kom će Liverpul na Enfildu dočekati ekipu Barselone. Izabranici Ernesta Valverdea imaju veliku prednost iz prvog meča koji su rešili u svoju korist (3:0), […]


FBI prisluškuje milione Amerikance – Nadlanu.com\nObjavljeno 6. juna 2013. / 09:39:59\nPrema pisanju lista, odluka se sprovodi od aprila i prema naredbi u koju je Gardijan imao uvid od Verajzona se zahteva da “na dnevnoj bazi” šalje podatke NSA o svim telefonskim pozivima u svom sistemu, u SAD, kao i pozivima ka inostranstvu.\nPrema tom dokumentu, NSA prvi put od kada je Barak Obama došao na čelo SAD prikuplja podatke o telefonskim komunikacijama miliona Amerikanaca, bez obzira da li su osumnjičeni za neko krivično delo ili ne.\nFederalni istražni biro (FBI) dobio je 25. aprila dozvolu od američkog federalnog suda da neogranično prikuplja podatke u periodu od tri meseca, što se završava 19. jula.\nGardijan navodi da Verajzon dostavlja FBI brojeve oba korisnika koji su razgovarali, njihovu lokaciju u trenutku razgovora, trajanje poziva i jedinstvene identifikacione brojeve. Sama sadržina razgovora se ne proverava.\nList podseća da je tokom vladavine Džordža Buša ova mera značajno korišćena, ali da do sada nije bilo podataka da je i Obamina administracija koristi.\nOdlukom suda se obično odredjuje specifična meta, odnosno korisnik telefona, najčešće osoba za koju se smatra da je strani špijun ili pripadnik terorističke grupe, dodaje se u tekstu.\nGardijan ističe da je pre objavljivanja teksta stupio u kontakt sa američkom NSA, Belom kućom i Ministarstvom pravde zatrazivši komentar, ali su svi oni odbili da se oglase.\nDodaje se, i da je odlukom suda, koju je potpisao sudija Rodžer Vinson, Verajzonu zabranjeno da javno bilo šta saopšti o postojanju naredbe i postupanju FBI.\n“Odbijamo da damo komentar”, rekao je Ed MekFejden, iz vašongtonskog biroa Verajzona u izjavi za list.\nGardijan zaključuje da nije poznato da li je samo od Verajzona zatraženo da dostavlja podatke.


Najbolji belmuž (VIDEO)\n11.07.2014 - 11:45\nSlavka Jankucić iz Brezonika kod Bora domaćica kakvoj bi mnoge žene pozavidele. Ona ceo dan provodi u kuhinji spremajući tradicionalna jela iz ovog kraja. Dobila je veliki broj nagrada, a najdraža joj je prva nagrada za spremljen belmuž.Više\nPročitaj više o Najbolji belmuž (VIDEO)\nBorski zoološki vrt otvoren je pre tri godine i iz dana u dan beleži sve veći broj posetilaca, od djačkih ekskurzija do penzionera koji uživaju u šetnji senovitim vrtom. Za sada ima 100 životinja, od toga 60 različitih vrsta, a od nedavno su tu i prinove - tri lavice Tara, Luna i Elena, ždrebe šetlandskog ponija, kao i tri mlada kojota.Više\nPročitaj više o Prinove iz borskog zoovrta privlače sve više posetilaca (VIDEO)\nKoncertna akcija Provetravanje u organizaciji izdavačke kuće "Odličan hrčak" nastavlja svoj put. Nakon Smedereva, sledeći grad u kome će u petak 27. juna biti održan humanitarni koncert je Bor, gde će na Malom stadionu nastupiti Darkwood Dub, Električni orgazam, Kanda Kodža i Nebojša i Zemlja gruva. Zbog katastrofalnih zbivanja u našoj zemlji, ova akcija ima humanitarni karakter i sav novac od...Više\nPročitaj više o Humanitarni rock koncert u Boru\nSajam zapošljavanja u Boru\n24.06.2014 - 22:15\nNacionalna služba za zapošljavanje, filijala Bor organizovaće u četvrtak, 26. juna Sajam zapošljavanja u donjoj hali Sportskog centra Bor od 11 do 13 časova. Dvadesetak poslodavaca će, kako se očekuje, ponuditi više od 100 radnih mesta, a najtraženije struke ove godine su elektro, građevinska i ugostiteljska, takođe su traženi i trgovci. Prema podacima kojima raspolaže borska filijala Nacionalne...Više\nPročitaj više o Sajam zapošljavanja u Boru\nU Boru počinje međunarodni etno festival\n19.06.2014 - 10:30\nU Boru i selima borske opštine ove godine biće prvi put održan etno festival „Internacionalni Istok Srbije“ (IIS) od 19. do 22. juna. U četiri festivalska dana ušeće će uzeti četrdesetak etno pevača iz Rusije, Belorusije, Poljske, Češke, Mađarske, Rumunije, Bugarske, Makedonije, Crne gore, BIH, Hrvatske i Srbije. Prema rečima organizatora iz Udruženja građana “Vilaž” (Village) bogat program na...Više\nPročitaj više o U Boru počinje međunarodni etno festival\nOpština Bor dobija novog stanovnika – Pticu Robot, skulpturu sa umetničkom, praktičnom i promotivnom funkcijom. Ptica Robot u okviru svoje praktične uloge pomaže sekundarnu separaciju otpada tako što prikuplja i skladišti aluminijumske limenke. Opština Bor je Pticu Robot osvojila na takmičenju “Grin Gejms” (Green Games) u okviru projekta “Znanjem za održivi razvoj” koji je realizovala...Više\nPročitaj više o Ptica Robot sleće u Bor\nAmerikanci zapošljavaju 1.000 radnika\nAmerička rudarska korporacija „Friport Mekmoran“, jedna od najmoćnijih rudarskih kompanija na svetu, zaposliće najmanje 1.000 radnika u rudniku, koji nameravaju da otvore u okolini Bora. - U razgovoru sa predstavnicima „Friporta“, oni su nas obavestili da će, naredne godine, započeti sa izgradnjom niskopa, što predstavlja pripremu za otvaranje rudnika - kazao je za „Novosti“ Živorad Petrović,...Više\nPročitaj više o Amerikanci zapošljavaju 1.000 radnika


Sertifikat zavarivača za elektrolučno zavarivanje plazmom\nSertifikat zavarivača za elektrolučno zavarivanje plazmom - Audio verzija\nČinjenica da proces poznat kao elektrolučno zavarivanje plazmom spada u red najskupljih procesa zavarivanja koji se primenjuju i to primarno zbog opreme koja se tokom njega koristi, ni malo ne umanjuje njegov značaj i polje primene, uzevši u obzir da ima mnogo prednosti.\nUpravo iz tog razloga je i povećana potreba za radnicima koji su kvalifikovani za obavljanje ovog procesa, a najpre zato što zavarivači specijalizovani za elektrolučno zavarivanje plazmom spadaju u red onih koji zarađuju prilično visoke svote novca na svetskom nivou. Zato gotovo svaki kandidat koji pohađa obuku za elektrolučno zavarivanje plazmom, pri istoimenoj školi Akademije Oxford polaže završni ispit koji mu omogućuje da stekne sertifikat za obavljanje ovog posla, čime se i njegove šanse da pronađe zaposlenje u struci u velikoj meri povećavaju i to kako na teriotiji naše zemlje, tako i u mnogim državama širom Evrope i sveta, budući da je ovaj sertifikat priznat i u njima.\nAkademija Oxford ovaj ispit organizuje u saradnji sa sertifikacionim telima koja poseduju svu potrebnu dokumentaciju, kao dokaz da su ovlašćeni za sprovođenje ispita i to od strane prestižnih svetskih institucija u ovoj oblasti. Sem toga, svaka sertifikaciona kuća sa kojom na ovom polju ostvarujemo saradnju je i članica vodećih udruženja varioca, kao što je Evropska federacija za zavarivanje (EWF), ali i Međunarodni institut za zavarivanje (IIW). Tako kandidati zainteresovani za polaganje ovog ispita stiču sigurnost da će sertifikacija biti urađena na sasvim profesionalan način, te da sertifikat zavarivača za elektrolučno zavarivanje plazmom koji tom prilikom mogu da steknu zaista i jeste priznat u mnogim državama, kako onih koje se nalaze na tlu Evrope, tako i pojedinih u svetu.\nProvera u okviru ovog ispita se najpre vrši prema pravilima međunarodno priznatog standarda EN ISO/IEC 17024:2012, odnosno Ocenjivanje usaglašenosti - Opšti zahtevi za tela koja obavljaju sertifikaciju osoba. Uz to se primenjuju i segmenti drugih standarda koji se odnose na elektrolučno zavarivanje plazmom, kao što su standardi EN 287-1:2011 (Ispit za kvalifikaciju zavarivača - Zavarivanje topljenjem - Deo 1: Čelici) i EN ISO 9606-1:2013 (Kvalifikacioni ispit zavarivača - Zavarivanje topljenjem - Deo 1: Čelici), odnosno EN ISO 9692-3 2008 (Zavarivanje i srodni postupci - Preporuke za pripremu spoja - Deo 3: Elektrolučno zavarivanje u zaštiti inertnih gasova i elektrolučno zavarivanje sa volframovom (tungstenovom) elektrodom u zaštiti inertnog gasa aluminijuma i njegovih legura (sadrži izmenu A1:2003)).\nKo može da stekne sertifikat za elektrolučno zavarivanje plazmom?\nDa bi neki kandidat mogao da izvrši prijavu za polaganje ovog ispita, neophodno je da ispuni dva vrlo važna uslova. Prvi i najvažniji podrazumeva da u trenutku prijave mora da ima najmanje 18 godina, to jest da prema važećim zakonima naše zemlje bude punoletan. A drugi uslov, koji je kandidat u obavezi da ispuni ukoliko želi da stekne sertifikat zavarivača za elektrolučno zavarivanje plazmom jeste da je pohađao istoimeni kurs, koji Akademija Oxford pri svojoj uskospecijalizovanoj školi za elektrolučno zavarivanje plazmom organizuje u mnogim, većim i manjim gradovima širom Srbije, odnosno u svakom mestu u kome postoji njena poslovnica.\nKako se prijavljuje za polaganje ovog ispita?\nIsključivo oni kandidati koji zadovoljavaju u potpunosti dva prethodno pomenuta uslova, imaju pravo da izvrše prijavu za ovaj ispit, nakon čijeg uspešnog polaganja mogu da steknu sertifikat zavarivača za elektrolučno zavarivanje plazmom i to tako što će pripremiti sledeću dokumentaciju: fotokopiju lične karte ili očitan dokument, ako se radi o onome sa čipom, potvrdu da su završili kurs za elektrolučno zavarivanje plazmom, te prijavu.\nPrijava se odnosi na dokument koji nema tačno utvrđenu formu, a koji mora da sadrži sve podatke o kandidatu, kao što su: njegovo ime i prezime, adresa, broj telefona (fiksni/mobilni), mejl adresa, te tačno naveden naziv sertifikata koji želi da stekne, to jest naziv ispita koji želi da polaže. Takođe, važno je i da kandidat u okviru prijave naglasi da li će nositac sertifikata biti on lično ili neka institucija, čiji je on predstavnik i u čije ime polaže ovaj ispit.\nKada kompletira dokumentaciju, kandidat treba da je preda organizatoru ispita, a što može da izvrši u bilo kojoj od preko 20 poslovnica, koliko ih za sada ima Akademija Oxford širom Srbije. Sem u glavnom gradu (na nekoliko lokacija), one se nalaze i u Nišu, Jagodini, Kragujevcu, Ćupriji, Subotici, Kraljevu, Novom Sadu, Šapcu i mnogim drugim gradovima naše zemlje.\nTermin i lokacija održavanja ispita\nKada je u pitanju lokacija održavanja ispita, to je uvek ona poslovnica Akademije Oxford u kojoj se prijavi dovoljan broj kandidata koji žele da ga polažu, budući da je uslov za organizovanje ispita da se u jednoj od poslovnica organizatora ispita prijavi najmanje 5 zainteresovanih kandidata.\nNakon ispunjenja tog uslova se sa predstavnicima sertifikacionog tela koje je dužno da sprovede ovaj ispit prema pravilima navedenih standarda precizira termin održavanja ispita kojim kandidati imaju mogućnost da steknu sertifikat zavarivača za elektrolučno zavarivanje plazmom. Potom se svaki kandidat pojedinačno obaveštava na propisan način i o terminu i o lokaciji održavanja ispita.\nKako izgleda ispit sertifikacije za elektrolučno zavarivanje plazmom?\nIspit za sticanje sertifikata zavarivača za elektrolučno zavarivanje plazmom podrazumeva proveru teorijskih i praktičnih znanja koja su kandidati stekli tokom pohađanja istoimenog kursa.\nProvera teorijskih znanja podrazumeva usmeno ispitivanje koje vrši ovlašćeno lice sertifikovanog tela, odnosno ispitivač, o čemu vodi preciznu evidenciju u pisanom obliku. Nakon toga se vrši provera praktičnih znanja, u okviru koje su kandidati dužni da izrade uzorak prema navodima koje dobiju od ovlašćenog lica.\nUzorci se isključivo izrađuju u prisustvu ispitivača, a nikako nije moguće da ih kandidat izradi na drugom mestu i donese na ispitivanje i ocenjivanje, jer se takvi uzorci ne uzimaju u razmatranje, a kandidat koji to pokuša da uradi se udaljava sa ispita.\nNakon završetka izrade uzorka, komisija koju takođe formira sertifikaciono telo, u prisustvu ispitivača počinje proveru i ocenjivanje izrađenih uzoraka i to uz poštovanje svih pravila koja su navedena u proceduri Kvalifikacije i sertifikacije zavarivača, koja nosi oznaku QPR.WI.S.08.\nOni najpre pristupaju proceni uzoraka vizuelnim putem, a onda nastavljaju sa daljim ispitivanjima. Nekada se događa da već tokom prvog kontakta koji članovi komisije imaju sa izrađenim uzorcima ustanove da neki od njih ne odgovara pravilima koje propisuju standardi prema kojima se sprovodi sertifikacija. Ukoliko dođe do toga, takav uzorak se dalje ne ispituje, a kandidat čiji je to rad se obaveštava na propisan način da nije stekao uslov da dobije sertifikat zavarivača za elektrolučno zavarivanje plazmom.\nIsto tako se može dogoditi da članovi komisije tokom ispitivanja procene da neki uzorak mora da bude podvrgnut dodatnom ispitivanju, kada se on na precizno određen način šalje u sertifikovanu laboratoriju kako bi bio dodatno ispitan. Podrazumeva se da i kandidat i organizator ispita moraju da budu obavešteni u određenom roku o ovom detalju, uzevši u obzir da to može da utiče na produženje procesa ocenjivanja, a samim tim se produžava i period za izradu, odnosno dodelu sertifikata.\nO celokupnom toku ispitivanja i ocenjivanja se vodi evidencija u pisanoj formi, a ona može biti data na uvid zainteresovanim kandidatima nakon upućenog zahteva.\nSticanje sertifikata za elektrolučno zavarivanje plazmom\nNakon što komisija završi čitav proces ispitivanja i ocenjivanja izrađenih uzoraka, oni formiraju krajnji rezultat i na osnovu tih, ali i na osnovu rezultata koje je kandidat postigao u okviru teorijskog dela ispita, te donose odluku da li kandidat stiče sertifikat zavarivača za elektrolučno zavarivanje plazmom.\nIzrada sertifikata je, takođe precizno određena pravilima navedenim u pomenutim standardima, a forma sertifkata zavisi upravo od smernica koje su date u standardima prema kojima se vrši ispitivanje. Inače, forma sertifikata može biti na obrascima koji nose oznaku QOB.WI.S i to od broja 8.1. pa do broja 8.10.\nIzrađene sertifikate kandidati prvo dobijaju u elektronskoj formi, na njihov mejl, a originali im se dostavljaju na adresu navedenu u prijavi i to u roku od 10 do 15 radnih dana od dana održavanja ispita.\nSvaki srtifikat u oblasti zavarivanja ima određeni rok do kada važi, a koji zavisi od pravila navedenih u standardu prema kome se i sprovodi provera, stim što je njihov rok važnosti uglavnom do 3 godine.\nŠta podrazumeva proces resertifikacije?\nDa bi kandidat koji stekne sertifikat zavarivača za elektrolučno zavarivanje plazmom mogao da ga poseduje i nakon isteka roka važnosti, neophodno je da ga produži na za to propisan način, što znači da pristupi procesu resertifikacije.\nRazlika između sticanja sertifikata i procesa resertifikacije postoji, jer se produženje uglavnom svodi na procenu dokumenata koja je kandidat u obavezi da dostavi. Osim toga, jedina obaveza kandidata jeste da uradi test koji podrazumeva proveru poznavanja ovog procesa zavarivanja, a ispitivač procenjuje najpre njegovu fizičku sposobnost da i dalje obavlja posao za koji je sertifikovan, te na osnovu podataka o radnom iskustvu koje kandidat treba da dostavi, ocenjuje da li je došlo do napretka u njegovoj profesionalnoj karijeri od trenutka kada je stekao sertifikat i u kojoj meri.\nNa osnovu procene svih segmenata i rezultata testa, ovlašćeni ispitivač donosi konačnu odluku o tome da li je kandidat uspešno prošao proces resertifikacije, to jest da li mu se produžava rok važnosti sertifikata ili ne.\nKoja je cena ispita?\nCena ispita je na upit. U cenu ispita od je uračunata samo njegova organizacija, kandidati moraju da imaju na umu da se izrada sertifikata naplaćuje potpuno nezavisno od nje i to prema cenovniku sertifikacionog tela koji je važeći u tom trenutku.\nIsto tako, morate imati na umu i činjenicu da svaki kandidat koji priloži dokaz da je pohađao obuku za elektrolučno zavarivanje plazmom pri Akademiji Oxford ne plaća izlazak na ispit ni izradu sertifikata, jer je sve to već uračunato u cenu pomenutog kursa.\nSve obaveze oko plaćanja ispita i izrade sertifikata kandidati mogu da izvrše u okviru one poslovnice organizatora obuke u kojoj se sprovodi ovaj ispit.\nDodatne informacije o ispitu provere za elektrolučno zavarivanje plazmom\nCelokupna procedura održavanja ovog ispita se vrši prema pravilima pomenutih standarda, koja se striktno poštuju.\nMeđutim, ukoliko se i pored toga dogodi da kandidati smatraju da je došlo do određenih neregularnosti tokom održavanja ovog ispita, o tome imaju pravo da obaveste sertifikacionu kuću i to u vidu žalbe. Ovaj dokument nema tačno određenu formu, ali se podrazumeva da mora da sadrži osnovne podatke o kandidatu koji je podnosi, kao što su njegovo ime i prezime i podaci za kontakt (adresa, broj mobilnog ili fiksnog telefona, mejl adresa). Takože, u žalbi moraju da budu navedeni i podaci o ispitu koji je kandidat polagao, što podrazumeva njegov naziv, datum i mesto održavanja, te precizno objašnjeno šta je predmet žalbe. Ovaj dokument kandidat dostavlja u poslovnicu organizatora ispita, koji ga zatim prosleđuje sertifikacionoj kući.\nU skladu sa Procedurom za žalbe, to jest QPR.WI.S.03 procedurom, predstavnici sertifikacionog tela ispituju podatke koji su u ovom dokumentu navedeni, uz maksimalno poštovanje politike nepristrasnosti na čiju su se primenu obavezali prilikom dobijanja ovlašćenja za sertifikaciju. Po završetku ispitivanja, donose i zvaničnu odluku o tome da li će i na koji način postupiti, te obaveštavaju kandidata o svojoj odluci, kao i organizatora ispita. Rok za obaveštavanje o postupanju je 3 nedelje od dana kada sertifikaciono telo primi žalbu.\nAko određena kompanija želi da se ispit za sticanje sertifikata zavarivača za elektrolučno zavarivanje plazmom organizuje u njenim prostorijama ili na nekom drugom mestu, može da kontaktira najbližu poslovnicu organizatora ispita, kako bi se sa koordinatorom Akademije Oxford dogovorio oko svih potrebnih detalja.\nGradovi u kojima možete dobiti Sertifikat zavarivača za elektrolučno zavarivanje plazmom


Doktor Nestorović na tapetu etičkog odbora Lekarske komore Srbije, doneta važna odluka! - 24sedam Doktor Nestorović na tapetu etičkog odbora Lekarske komore Srbije, doneta važna odluka! - 24sedam\nDoktor Nestorović na tapetu etičkog odbora Lekarske komore Srbije, doneta važna odluka!\nEtički odbor Lekarske komore Srbije održao je sednicu o tome da li je profesor Branimir Nestorović prekršio etički kodeks\nBranimir Nestorović, Foto: Printscreen/Youtube, Jutarnji Program TV HAPPY\nProf. dr Branimir Nestorović ekskluzivno za „24sedam“: Otišao sam iz Kriznog štaba kada je izbačen lek „hlorokin“; Deca ne prenose koronu\nUhapšena Kineskinja u Beogradu: Sve je priznala\n#Branimir Nestorović #etički odbor Lekarske komore Srbije #kršenje kodeksa


Turistička organizacija Banjaluke na Sajmu u Briselu\nTuristička organizacija grada Banje Luke zajedno sa Turističkom organizacijom Republike Srpske predstaviće se na 57. međunarodnom sajmu turizma "Holiday fair 2015", koji će biti održan od 05. do 09. februara u Briselu.\nKako je saopšteno iz Turističke organizacije Banja Luka, nastup na ovom Sajmu, u organizaciji Predstavništva RS u Belgiji, biće iskorišćen za promociju turističke ponude grada kroz promotivni materijal i prezentaciju na samom štandu, a najavljeni su i sastanci sa turističkim agencijama, turoperaterima i drugim subjektima u turizmu.\n"Na taj način pokušaćemo animirati pomenute subjekte da uvrste Banju Luku u svoju ponudu", ističu u Turističkoj organizaciji grada.\nSajam "Holiday fair" je najposjećeniji sajam turizma u Belgiji i jedan od posjećenijih u Evropi. Na Sajmu nastupa oko 800 izlagača iz 65 zemalja. Održava se u četiri sajamske hale, i za pet dana, koliko traje Sajam, prodefiluje preko 100.000 posjetilaca.


Tako je, bre! Srbija se plasirala na Evropsko prvenstvo u rukometu! (Foto)\nFoto: RSS/D. Stjepanović\nŽenska rukometna reprezentacija Srbije plasirala se na Evropsko prvenstvo, koje će u novembru biti održano u Sloveniji, Severnoj Makedoniji i Crnoj Gori.\nU odlučujućem duelu, odigranom danas u Kristalnoj dvorani u Zrenjaninu, u okviru kvalifikacija za plasman na EHF Euro 2022, naša selekcija je pobedila rukometašice Islanda rezultatom 28:22 (19:15).\nPROČITAJTE JOŠ: Klubovi iz srednjeg Banata dobili sredstva za doprinos razvoju sporta\nNaše rukometašice su u poslednjih pet minuta prvog dela igre uspele da vrate maksimalnu prednost i da na pauzu odu sa četiri gola prednosti. U nastavku su sve vreme čuvale prednost i utakmicu završile sa šest golova razlike.\nSrbija je tako u šest kola ostvarila četiri pobede i pretrpela dva poraza. U prvom susretu Island je bio bolji od Srbije i slavio je rezultatom 23:21 (10:8).\nMeđutim, u poslednjem kolu kvalifikacija za odlazak na Evropsko prvenstvo Islanđanke nisu uspele da ponove uspeh protiv izabranica selektora Uroša Bregara. Ženska rukometna reprezentacija Srbije je trijumfovala pred zrenjaninskom publikom.\nKapitenka nacionalnog tima Jovana Stoiljković je dan uoči susreta sa Islandom kazala da su naše rukometašice, kada su u martu u Zrenjaninu igrale protiv reprezentacije Švedske, imale fantastičnu podršku publike.\nTakva podrška Zrenjaninaca sa tribina Kristalne dvorane nije izostala ni ovog puta. Jer, naše devojke to zaista zaslužuju!\nU nastavku pogledajte delić atmosfere sa današnje utakmice u Kristalnoj dvorani.\nTagovi"Kristalna dvorana" Evropsko prvenstvo Jovana Stoiljković kvalifikacije ženska rukometna reprezentacija Srbije\nNa vodovodnoj mreži u gradu biće izgrađeno 17 mernih mesta\nPrilikom uređenja Carske bare pronađena flaša Zrenjaninskog piva iz 1988!


BalkanMagazin :: Holandija ne prestaje da otima zemlju od mora\nHolandija ne prestaje da otima zemlju od mora\nčetvrtak, 19. jul 2012 11:03\nRoterdamska luka, najveća u Evropi, širi se za petinu, a narod dobija najveću plažu u zemlji\nfoto: novi prostor roterdamske luke\nHolandija, čiji je veliki deo teritorije tokom istorije otet od mora, ne prestaje sa ovim poslom: od prošle nedelje država je zvanično veća za 2.000 hektara tj 20 kvadratnih kilometara. Zahvaljući novoj brani, dugoj 11 kilometara, roterdamsko pristanište, peto po veličini na svetu, proširuje se za oko 3.000 fudbalskih igrališta. Novoosvojena od Severnog mora, teritorija će služiti ne samo proširenju luke, nego i za potrebe rekreacije.\nBager na završnim radovima u izgradnji nove brane za luku Roterdam\nKraljica Beatrisa je uoči prošlog vikenda svečano zatvorila poslednji deo brane, zahvljujući kome će iz mora izroniti novo poluostvrvo u oblasti Masvlaskte. Na tom isušenom zemljištu ove i iduće godine sagradiće se novi deo ogromne roterdamske luke u kome će moći da se ukotve i najveći brodovi, sa dubinom od 20 metara. Luka će se proširiti za petinu i tako učvrstiti primat najveće u Evropi, istakla je na svečanosti ministarka za životnu sredinu Melanie Šulc (Schultz).\nGradnja ove brane trajala je preko 10 godina i koštala oko tri milijarde evra. Zatvranje brane je bio veliki dogadjaj za sve žitelje ove zemlje. Na svečanosti, koju je televizija prenosila direktno, bili su svi članovi kraljevske porodice.\nHolandska kraljica Beatrisa pušta u rad novu branu na Severnom moru\nZahvaljući brani, stvorena je na jugozpadnom delu isušenog tla nova peskovita plaža duga 7,5 kilometara, široka 100 metara, koja će biti najveća u zemlji i moći da primi više stotina hiljada ljudi. Najviše će joj se radovati ljubitelji kitesurfinga kojih je u ovoj zemlji mnogo (skijaš na vodi upravlja zmajem u vazduhu i koristi za skijanje snagu vetra) i koji će na ovoj plaži imati najbolje uslove u Evropi.


Sporazum EU i Turske: Manje migranata, više problema\nIzbeglice i migranti na granici Grčke i Turske\nProšlo je godinu dana od kako je Evropska unija potpisala sporazum sa Turskom da se zaustavi priliv migranata u Grčku u zamenu za šest milijardi dolara pomoći. Na površini ovaj sporazum izgleda kao uspeh jer je broj pristiglih na obale Grčke pao za oko 90 posto. Medjutim, humanitarne agencije navode da ti podaci kriju iza sebe teškoće koje još uvek oseća hiljade migranata zatočenih u logorima ili koji nisu u stanju da pronadju bezbednost.\nNapuštena fabrika ispred glavnog grada Grčke Atine je dom za oko 600 ljudi, pretežno iz Avganistana, Sirije i Pakistana. Oni su medju nekih 60.000 migranata koji su zatočeni u Grčkoj preko godinu dana i propadaju u logorima bez izgleda da bilo gde odu jer su granice preko Balkana prema zapadnoj Evropi zatvorene.\nHumanitarne grupe optužuju Evropsku uniju da okreće ledja svojim odgovornostima. Deklan Beri iz organizacije Lekari bez granica za Glas Amerike kaže:\n“Svakako kada smo na terenu i lečimo pacijente vidimo patnje koje su posledica sporazuma Evropska unije i Turske i ne možemo reći da je on uspešan. Kad su u pitanju ljudi, taj sporazum nije uspeo.”\nBeri ističe da takvi uslovi duboko utiču na zdravlje migranata.\n“Kada su ove izbeglice pritvorene i držane u logorima primećujemo daleko veći broj ljudi sa ozbiljnim mentalnim poremećajima koji obuhvataju psihoze, post-traumatski stresni poremećaj, užasno mnogo uznemirenosti i depresije.”\nMedjutim, funkcioneri Evropske unije navode da su stotine života spašene zaustavljanjem bandi koje krijumčare ljude. Komesar Evropske unije za migracije Dimitris Avramopulos je prošle nedelje bio domaćin gradonačelnicima pet grčkih ostrva na liniji fronta kriznog područja.\n“Rezultati su već pozitivni, jer je broj opao dramatično u poredjenju sa onim što je bilo pre godinu dana kada je 10.000 ljudi prešlo kroz Tursku na evropsko tlo. Sada je taj broj opao na 60 ljudi dnevno, što je broj sa kojim se lako može izaći na kraj.”\nAvramopulos je apelovao na zemlje Evropske unije da ubrzaju relokaciju izbeglica. Francuska je u utorak potpisala sporazum da primi 500 sirijskih izbeglica iz Libana. Postoji nada da će im pružanje bezbednog prolaza ublažiti pritisak na Evropske granice.\n“Moguće je da se ponudi alternativa za smrtonosno putovanje širom Mediterana sprečavanjem da migranti padnu u ruke trgovcima ljudima”, kaže Valeri Renijer iz zajednice "Sant egidio".\nU medjuvremenu, turski ministar inostranih poslova je upozorio da je sporazum sa migrantima izložen riziku jer je Evropska unija odložila odobrenje bezviznog režima turskim gradjanima što je ključni deo tog sporazuma. Brisel želi da Ankara prvo modifikuje stroge anti-terorističke zakone.


Španska energetska kompanija Repsol tvrdi da sa blokčeinom mogu uštediti do 400.000 evra - Crypto Telegraf\nŠpanska energetska kompanija Repsol tvrdi da sa blokčeinom mogu uštediti do 400.000 evra\nSrijeda, 16. Januara 2019 Srijeda, 16. Januara 2019 T.A.\nMadridska energetska kompanija Repsol je izvršila uspešan blokčein probni test, što bi moglo da poboljša kvalitet sertifikacije sigurnosti svojih proizvoda, obljavjuje Cointelegraph na španskom 15. januara.\nOsnovana 1987. godine, Repsol je vodeća energetska kompanija koja posluje u naftnoj i gasnoj industriji, uključujući istraživanje, razvoj i proizvodnju sirove nafte i gasa. U prvih devet meseci 2018. godine, neto dobitak kompanije dostigla je 2,7 milijardi evra, što je porast od 37% od početka godine, navodi Financial Times.\nRepsol Technology Lab Research Center (Tech Lab) i blokčein startap Finboot, koji je deo Fonda za preduzetnike fondacije Repsol, zajednički su primenili blokčein kako bi poboljšali proces sertifikacije petrohemijskih proizvoda. Očekuje se da će kompanija omogućiti identifikaciju i praćenje uzoraka i proizvoda kroz ceo proces proizvodnje.\nPored toga, upotreba blokčeina će navodno omogućiti kompaniji Repsol da uštedi do 400.000 evra svake godine tako što će smanjiti učestalost grešaka. Menadžer eksperimenta u Tech Lab, Tomas M. Malango, istakao je da postoji mnogo prostora za poboljšanje u industriji:\n„Ova vrsta procedure, u kojoj obrađujemo veliki broj uzoraka, podložni su mnogim incidentima prerade zbog pogrešnog označavanja, gubitka ili pogrešnog povezivanja informacija.“\nPrema Malangu, uspešni rezultati Repsol-ove blokčein probe „mogla bi se preneti na druga odeljenja kompanije sa sličnim praksama i disfunkcijama.“\nBlokčein tehnologija je sve više prisutna u energetskom sektoru u Španiji. Jedna od vodećih energetskih kompanija u Španiji, Iberdrola, počela je da koristi blokčein za praćenje obnovljive energije. Tokom probnog testa – koji je navodno bio uspešan – Iberdrola je pratila obnovljivu energiju isporučenu iz dve vetroelektrane i jedne elektrane do lokalnih banaka u Baskiji i gradu Kordobi.\nU decembru, još jedna energetska kompanija ACCIONA Energia objavila je da će primeniti blokčein za praćenje proizvodnje električne energije. Ovim potezom, ACCIONA planira da omogući svojim klijentima da prate poreklo distribucije električne energije.\n← Tokenizirane dionice velikih tvrtki dostupne na kripto tržištu\nKripto berza Binance ulazi na evropsko tržište →\nPornhub ulazi u partnerstvo sa PumaPay kako bi prihvatio plaćanje kriptovalutama\nPonedjeljak, 27. Avgusta 2018 Ponedjeljak, 27. Avgusta 2018 T.A.\nIndija: Odluka Vrhovnog suda o zabrani poslovanja centralne banke kriptovalutama pomerena je do septembra\nNedjelja, 22. Jula 2018 Ponedjeljak, 23. Jula 2018 T.A.


„Пажљивко„ за прваке - ОШ ''Вук Караџић'' Црвенка\nObjavio Urednik u 27. septembra 2018.\nAgencija za bezbednost saobraćaja preko svojih predstavnika u lokalnim samoupravama i ove godine sprovodi u različitim oblicima čiji je cilj povećanje bezbednosti najmlađih učesnika u saobraćaju.\nUčenici prvog razreda dobili su ovih dana na poklon edukativni priručnik „Pažljivko –pravila u saobraćaju„ koji će im svakako pomoći da se što bolje snalaze na svakodnevnom putu od kuće do škole.Knjiga je namenjena njihovom uzrastu a glavni lik je njihov drugar Pažljivko u zna sve o saobraćaju.\nPored toga, učenici nižih razreda, pred kraj prošle školske godine imali su priliku da pogledaju predstavu tj. interaktivni čas u kojem Pažljivko kroz pesmu i igru dočarava svakodnevne situacije u saobraćaju.\nUčenicima i roditeljima preporučujemo i obrazovni video crtani film u dva dela pod nazivom „Pažljivko –pažnja sad !„ kao i ostale video spotove namenjene učenicima koje možete naći na sajtu Agencije za bezbednost saobraćaja.


Predsednik Vlade Republike Srbije Aleksandar Vučić primio je danas u svom kabinetu finaliste Evropskog atletskog prvenstva u dvorani koje je održano u Beogradu od 3. do 5.marta. Evropsku šampionku u skoku u dalj Ivanu Španović, finalistu u sedmoboju Mihaila Dudaša i finalistu skoka udalj Lazara Anića, kao i njihove trenere. […]\nObećala je spektakl i to nam je i priredila. U prepunoj „Kombank Areni“, skočila je preko svog ličnog, državnog rekorda i ostvarila treći najbolji rezultat u dvoranskim takmičenjima svih vremena i to posle 28 godina. Sa 7.24 metara osvojila je prvo mesto i prvu ZLATNU MEDALJU za Srbiju na ovom Evropskom atletskom prvenstvu u dvorani gde je Beograd grad domaćin. […]\nPredsednik vlade Srbije Aleksandar Vučić čestitao je Ivani Španović obaranje nacionalnog rekorda, postizanje najboljeg rezultata na svetu ove godine i zlatnu medalju u skoku u dalj na Evropskom dvoranskom prvenstvu. […]\nU borbi za medalju srpski višebojac Mihail Dudaš se sapleo i pao u poslednjoj disciplini u trci na 1000m. On je u ukupnom plasmanu zauzeo peto mesto! […]\nAmela Terzić osma u Evropi na 1500m , Lazar Anić šesti u skoku udalj... […]\nVučić primio predstavnike Svetske i Evropske atletske federacije\nPredsednik Vlade Republike Srbije Aleksandar Vučić i ministar omladine i sporta Vanja Udovičić primili su danas predstavnike Svetske i Evropske atletske federacije. […]\nSrpska rekorderka u skoku udalj Ivana Španović, plasirala se prvim skokom u finale Evropskog atletskog prvenstva u dvorani. Ona je preskočila kvalifikacionu normu i sa rezultatom 7.03 metara dokazala još jednom da je spremna za sutrašnje krunisanje. […]\nJedan od srpskih favorita za medalju Asmir Kolašinac nije bacio dovoljno da se nađe među osam najboljih u Evropi. Zbog povrede nerva koja ga muči već neko vreme, on je u prvoj seriji bacio 19.96 metara, što nažalost nije bilo dovoljno daleko za prolazak u finale. […]\nJedna od najmlađih srpskih učesnica na Evropskom atletskom prvenstvu u dvorani, Milana Tirnanić nije uspela da se izbori sa svoje mesto u polufinalu na 60m. […]\nEP 2017 […]


Slovenačka vlada priznala je danas opozicionog lidera Huana Gvaida kao privremenog predsednika Venecuele.\nMinistar spoljnih poslova Slovenije Miror Cerar izjavio je da je jedini razlog priznanja "poziv na slobodne, demokratske i legitimne izbore što je pre moguće".\n- Ovde nije reč o priznavanju alternativne vlade, već samo priznavanje privremenog predsednika, ništa više od toga - rekao je Cerar, prenela je agencija STA.\n"NAJVAŽNIJE VOJNE VEŽBE U ISTORIJI" Maduro pokrenuo NAJVEĆE vojne manevre u poslednjih 200 godina\nCerar je prošle nedelje rekao da se po ovom pitanju "mora brzo delovati" jer su s priznanjem Gvaida Sloveniju "već mnogi pretekli".\nLevica, koja iz opozicije manjinskoj vladi obezbedjuje većinu poslaničkih glasova, odlučno je bila protiv priznavanja Gvaida jer smatra da iza svega stoje SAD i da je reč o mešanju u unutrašnja pitanja te južnoameričke zemlje, na šta, kako smatraju, ni EU nije smela da pristane.\nŠef diplomatije Cerar: Slovenija da prizna Guaida, MNOGI SU NAS VEĆ PRETEKLI


Nakon zatvaranja pijaca: Opština Blace povezuje poljoprivrednike i trgovce - Bolja Zemlja\nNakon zatvaranja pijaca: Opština Blace povezuje poljoprivrednike i trgovce\nNavedene podatke opština Blace objaviće na svom sajtu, na adresi www.blace.org.rs, isključivo uz saglasnost vlasnika poljoprivrednih gazdinstava, na osnovu njihovog izraženog interesovanja.\nGrađani blačke opštine koji u svojim domaćinstvima proizvode voće, povrće i hranu biljnog i životinjskog porekla proizvode, a sada ne mogu zbog vanredne situacije da ih prodaju na pijacama, mogu da ponude svoju robu trgovcima iz čitavog Topličkog okruga tako što će dostaviti Opštinskoj upravi Blaca spisak svojih proizvoda, količinu, kontakt telefon i adresu.\n“Lokalna samouprava na ovaj način želi da pomogne stanovništvu i lokalnoj privredi, tokom vanrednog stanja, tako što će povezati proizvođače i kupce. Na sajtu opštine biće postavljen spisak svih poljoprivrednih gazdinstava sa područja opštine Blace koja žele da prodaju svoje proizvode, s ciljem da se građanima omogući kontakt sa prodavcima, kako bi mogli da utvrde način na koji će obaviti trgovinu”, navodi se u zvaničnom saopštenju.\nOpština Blace je ovim putem pozvala sugrađane, a posebno vlasnici trgovinskih objekata, pre svega piljara, da kupuju voće, povrće i druge proizvode od lokalnih proizvođača, čije podatke opština bude objavila na svom sajt, da stupe u kontakt sa njima i dogovore načine preuzimanja proizvoda.\nLokalna samouprava svim prodavnicama na teritoriji opštine dostaviće spisak poljoprivrednih gazdinstava zainteresovanih za saradnju, uz molbu vlasnicima trgovina da ih kontaktiraju i od njih nabavljaju robu.\nPrethodni tekstMinistar Nedimović: Poljoprivrednici tokom vikenda mogu na njive, “Al dahra” će otkupljivati jagnjad i telad\nSledeći tekstReč Struke: Setva kukuruza i problemi na terenu


Posle svega, šta je Zvezda za Van la Paru? Oglasio se na Instagramu... - Sportske.net\nDoskorašnji fudbaler Crvene zvezde zatvorio je još jednu stranicu u svojoj karijeri.\nŽander otvorio dušu Kipranima, šta je sve doživeo zbog penala u Pireju?''Slučaj Garsija'' i dalje tema u Argentini, ima li reakcije iz Zvezde?Zvezda se vraća ''još bolja, još jača''?Van la Para i Žander napustili Marakanu, zna se ko je sledeći!Stanković ne krije, želi igru Zvezde po uzoru na drugi klub!\nLetos je u finišu letnjeg prelaznog roka stigao na ''Marakanu'' kao Zvezdino veliko pojačanje za Ligu šampiona, a ovog proleća je otišao kao jedan od najvećih Zvezdinih transfer-promašaja u poslednje vreme.\nRadživ van La Para nije iskoristio ukazanu priliku u Crvenoj zvezdi, igrao je ispod svih očekivanja, pa su crveno-beli još od zimus želeli da sa njim okončaju saradnju, kada ga je novi trener Dejan Stanković ''precrtao'' tokom priprema zbog nedovoljnog zalaganja.\nU tome su uspeli pre nekoliko dana, tokom aktuelne pauze zbog pandemije koronavirusa, pa je Van La Para sada i definitivno bivši fudbaler Crvene zvezde.\nRastanak sa srpskim šampionom Van La Para je obeležio i na Instagramu, gde je postavio svoju fotografiju sa prazne ''Marakane'' i praktično poručio da Zvezdu doživljava kao jedno loše iskustvo u svojoj karijeri.\n"Ostavi iza sebe loša iskustva, ali nauči lekciju!", napisao je Van La Para, uz haštag: ''poglavlje zatvoreno''.